stanford-oval/wikipedia huggingface dataset:
Sunshine Coast

| Sunshine Coast |
| --- | --- |

Valtio:  Australia
Osavaltio:  Queensland
Pinta-ala:  
 – Kokonaispinta-ala:  321 km²
Väkiluku (2016):  243 377
 – Väestötiheys:  758 as./km²
Infobox OKVirheellinen NIMI-arvo: 
Sunshine Coast on kaupunki Australiassa, Queenslandin osavaltiossa. Kaupungissa oli 243 377 asukasta vuoden 2016 väestönlaskennassa, ja se sijaitsee Brisbanesta pohjoiseen. Kaupungin asukkaista noin 18 prosenttia on alle 14-vuotiaita, ja noin 22 prosenttia on yli 65-vuotiaita.
Aiheesta muualla

Kuvia tai muita tiedostoja aiheesta Sunshine Coast Wikimedia Commonsissa
Sunshine on My Shoulders

| ”Sunshine on My Shoulders” John Denver |
| --- | --- | --- |

Singlen tiedot
 Albumilta: Poems, Prayers & Promises
 B-puoli: ”Around and Around”
 Julkaistu: joulukuu 1973
 Formaatti: vinyyli
 Tekijä(t): John Denver, Dick Kniss, Mike Taylor
 Tuottaja(t): Milt Okun
 Tyylilaji: folk
 Kesto: 03.18
 Levy-yhtiö: RCA
John Denverin muut singlet
| ”Rocky Mountain High” 1973 | ”Sunshine on My Shoulders” 1973 | ”Annie’s Song” 1974 |
”Sunshine on My Shoulders” (joskus vain ”Sunshine”) on yhdysvaltalaisen laulaja-lauluntekijän John Denverin kappale. Denver sanoitti ja nauhoitti kappaleen vuoden 1971 albumilleen Poems, Prayers & Promises, ja se julkaistiin singlenä vuonna 1973. Se nousi listaykköseksi Yhdysvaltain Billboard Hot 100 -musiikkilistalla alkuvuodesta 1974.
Kanadalainen laulaja-lauluntekijä Carly Rae Jepsen teki kappaleesta oman versionsa ensimmäiselle studioalbumilleen Tug of War (2008), ja kappale julkaistiin albumin ensimmäisenä singlenä.
Listasijoitukset

| Lista (1974) | Paras sijoitus |
| --- | --- |
Kanada (Canadian RPM Top Singles): 1
Kanada (Canadian RPM Adult Contemporary Tracks): 2
Yhdysvallat (Billboard Hot 100): 1
Yhdysvallat (Billboard Easy Listening): 1
Yhdysvallat (Billboard Hot Country Singles): 42
Leicester Squaren metroasema

Leicester Square on Lontoon metron Piccadilly- ja Northern-linjojen asema West Endissä, lähellä Leicester Squareä. Piccadilly-linjalla se sijaitsee Piccadilly Circusin ja Covent Gardenin asemien välissä ja Northern-linjalla Tottenham Court Roadin ja Charing Crossin asemien välissä. Leicester Squaren ja Covent Gardenin asemat sijaitsevat lähempänä toisiaan kuin mitkään muut Lontoon metron asemat. Asemalle on sisäänkäyntejä sekä Charing Cross Roadilta että Cranbourne Streetiltä.
Northern-linjan asemalaituri.
Alkuperäinen metroasema avattiin 15. joulukuuta 1906 osana Great Northern, Piccadilly & Brompton Railwayn uutta linjaa (nykyinen Piccadilly-linja), joka ulottui aluksi Finsbury Parkista Hammersmithiin. Vuonna 1907 asemalle alkoi liikennöidä myös Charing Cross, Euston and Hampstead Railway (osa nykyistä Northern-linjaa), joka ulottui Charing Crossista Golders Greeniin.
Leicester Squaren junalaitureiden seinät koristeltiin 1930-luvulla filmikuvioinnilla, sillä aseman ympäristössä on useita elokuvateattereita, esimerkiksi Odeon. Elokuvateatterien ohella lähistöllä sijaitsee useita teattereita sekä National Portrait Gallery.
Sunshine Kitty

| Sunshine Kitty Tove Lo |
| --- | --- | --- |

Studioalbumin tiedot
 Julkaistu: 20. syyskuuta 2019
 Tuottaja(t): Tove Lo, Ludvig Söderberg, The Struts, Shellback, Jax Jones, Mark Ralph, Ian Kirkpatrick, Jack & Coke, Mattman & Robin, Joel Little
 Kesto: 40.27
 Levy-yhtiö: Island Records
Listasijoitukset
  20.
Tove Lon muut studioalbumit
| Blue Lips 2018 | Blue Lips 2019 | Dirt Femme 2022 |
Singlet albumilta Sunshine Kitty
 ”Glad He's Gone” Julkaistu: 31. toukokuuta 2019  ”Bad as the Boys” Julkaistu: 2. elokuuta 2019  ”Jacques” Julkaistu: 28. elokuuta 2019  ”Really Don't Like U” Julkaistu: 6. syyskuuta 2019  ”Sweettalk My Heart” Julkaistu: 18. syyskuuta 2019  ”Bikini Porn” Julkaistu: 15. tammikuuta 2020  ”I'm Coming” Julkaistu: 20. maaliskuuta 2020  ”Sadder Badder Cooler” Julkaistu: 22. toukokuuta 2020
Sunshine Kitty on ruotsalaislaulaja Tove Lon neljäs studioalbumi. Se julkaistiin Island Recordsin kautta 20. syyskuuta 2019.
Kappaleet

Gritty Pretty (intro) – 0.45
Glad He's Gone – 3.16
Bad as the Boys (feat. Alma) – 3.06
Sweettalk My Heart – 2.59
Stay Over – 3.09
Are U Gonna Tell Her? (feat. MC Zaac) – 2.38
Jacques (Jax Jonesin kanssa) – 3.23
Mateo – 2.49
Come Undone – 2.57
Equally Lost (feat. Doja Cat) – 2.14
Really Don't Like U (feat. Kylie Minogue) – 3.45
Shifted – 3.12
Mistaken – 2.56
Anywhere U Go – 3.09
Suuri Muumikirja

| Suuri Muumikirja |
| --- | --- |
Kirjailija:  Tove Jansson
Genre:  Satu
Kustantaja:  WSOY
Julkaistu:  1994
ISBN:  951-0-20828

Löydä lisää kirjojaKirjallisuuden teemasivulta
Suuri muumikirja on 1994 julkaistu kokoelmateos Tove Janssonin muumisaduista. Kirja sisältää kaikki neljä muumikuvakirjaa, yksittäisiä kertomuksia muista muumikirjoista sekä sarjakuvia, lauluja, ruokaohjeita.
Aiheesta muualla

WSOY, Suuri Muumikirja[vanhentunut linkki]
Speedway

Speedway voi tarkoittaa seuraavia asioita:
speedway, moottoriurheilulaji
jääspeedway, moottoriurheilulaji
Speedway, kaupunki Indianassa, Yhdysvalloissa
Speedway, Hausmylly-yhtyeen albumi vuodelta 1997
Speedway, Elvis Presleyn albumi vuodelta 1968
Vauhdin vaarassa tytön tähden (Speedway), mykkäelokuva vuodelta 1929
Speedway – vauhtihullut (Speedway), Elvis Presleyn tähdittämä elokuva vuodelta 1968
yleisnimitys ovaalin muotoisille kilparadoille Pohjois-Amerikassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Speedway”, voi hakea sivunnimihaulla, laajalla sivunnimihaulla tai tekstihaulla.
Suomen Paintball-liitto

Suomen Paintball-liitto (SPBL) on paintballin suomalainen kattojärjestö, jonka vastuualueena on Suomessa paintball-toiminta ja sen kehittäminen sekä kilpaurheiluna että harrastustoimintana. SM-liiga on yksi maailman pisimpään yhtäjaksoisesti toiminut paintballin kilpasarja.
Suomen Paintball-liiton tavoitteena on saavuttaa lajille virallinen asema Suomen muiden urheilulajien joukossa. Liitto on perustettu vuonna 1998. Siihen kuuluu 17 seuraa.
Suuri Neva

Suurta Nevaa Pietarissa.
Suuri Neva (ven. Большая Нева, Bolšaja Neva) on Nevan suuhaara Pietarissa Venäjällä. Neva jakautuu Suureen Nevaan ja Pieneen Nevaan (ven. Малая Нева, Malaja Neva) Vasilinsaaren eli Hirvisaaren (ven. Васи́льевский о́стров, Vasiljevski ostrov) luona, mistä Suuri Neva virtaa Suomenlahteen Vasilinsaaren eteläpuolitse.
Aiheesta muualla

Kuvia tai muita tiedostoja aiheesta Suuri Neva Wikimedia Commonsissa
Sunshine (kappale)

| ”Sunshine” Heaven |
| --- | --- | --- |

Singlen tiedot
 Julkaistu: 18. heinäkuuta 2012
 Tyylilaji: Dance, pop
 Kesto: 03.20
 Levy-yhtiö: Cat Music
Heavenin muut singlet
| ”Party” 2011 | ”Sunshine” 2012 | ”Invelente - ma cu tine” 2012 |
Sunshine on romanialaisyhtye Heavenin kappale. Sen julkaisi Cat Music digitaalisesti ladattavana singlenä 18. heinäkuuta 2012. Kappaleeseen liittyvä musiikkivideo julkaistiin videopalvelu YouTubessa päivää ennen singlen julkaisua. Toisin kuin Heavenin muutamat aiemmat singlejulkaisut, Sunshine ei päässyt lainkaan listoille.
Kappalelista

Digitaalinen lataus
1. Sunshine (Radio edit) - 3:20
Suuri Paljärvi

| Suuri Paljärvi |
| --- | --- |
Maanosa:  Eurooppa
Valtiot:  Suomi
Maakunnat:  Etelä-Karjala
Kunnat:  Ruokolahti
Koordinaatit:  61°23′15″N, 28°55′29″E
Vesistöalue ja valuma-alueen tietoja
Päävesistöalue:  Vuoksen vesistö (04)
Järvinumero:  04.118.1.025
Mittaustietoja
Pinnankorkeus:  106,6 m 
Rantaviiva:  24,64 km 
Pinta-ala:  2,35 km² 
Tilavuus:  0,00875 km³ 
Keskisyvyys:  3,7 m 
Suurin syvyys:  14,5 m 
Saaria:  30
:  Pentinsaari Litsaari Saunasaari
 fiSuuri Paljärvi 
Suuri Paljärvi on saariluvultaan runsas ja rantaviivaltaan rikkonainen metsäjärvi Ruokolahdella Etelä-Karjalan maakunnan koillisosassa. Sen pinta-ala on 2,3 neliökilometriä. Etäisyys Imatralta on 24 kilometriä pohjoiskoilliseen.
Maantiede

Suuren Paljärven ulottuvuus lännestä itään on 4,6 kilometriä. Järven kaakkoisosan muodostaa Mustalahti, jota yhdistää pääaltaaseen Hoikkasalmi. Lounaassa sijaitsee Pitkälahti ja koillisessa Ruunlahti. Pitkälahden luoteispuolella sijaitsee pääaltaasta varsin erillinen Torpanlampi. Vain noin viidesosa Suuresta Paljärvestä on vähintään kuusi metriä syvä. Syvin kohta, 14,5 metriä, sijaitsee järven keskiosassa.
Suuren Paljärven saariluku on 30. Saarista 12 on alle aarin laajuisia luotoja. Kolmen saaren pinta-ala on yli hehtaarin. Niistä Pentinsaari sijaitsee järven länsiosassa, Litsaari järven keskiosan syvänteen itäpuolella ja Saunasaari Ruunlahden alueella. Järven läntisimmässä osassa sijaitsee Hellsteninsaari. Suurta Paljärveä ympäröi metsämaa, joka kohoaa paikoin yli 120 metriä merenpinnan yläpuolelle. Rannoilla on pientaloja rykelmittäin.
Suuren Paljärven koillisrannalle laskee Linniinjoki suoalueen halki pohjoisesta Linniinjärveltä (114,0 metriä mpy). Muut laskuojat ovat vailla karttanimeä. Suuri Paljärvi laskee järven luoteiskolkasta alkavaa Paljokea länteen Pieneen Paljärveen (101,4 metriä mpy). Järvien välinen etäisyys on pienimmillään noin 300 metriä.
Suuren Paljärven vesitilavuus on 8 753 000 kuutiometriä.
Suuri Paljärvi (04.118.1.025) kuuluu Virmutjoen valuma-alueeseen (04.118), joka on kolmannen jakovaiheen vesistö Vuoksen vesistössä (04). Toinen jakovaihe on Ala-Saimaan alue (04.11) ja ensimmäinen on Suur-Saimaan alue (04.1). Virmutjoen valuma-alueeseen kuuluu 61 vähintään hehtaarin laajuista järveä. Kolme laajinta ovat Ilmajärvi, Suuri Paljärvi ja Vääräjärvi.
Snicketin perhe

Snicketin perhe on yksi pääosassa olevista perheistä Lemony Snicket -salanimellä toimineen Daniel Handlerin kirjoittamassa kirjasarjassa Surkeiden sattumusten sarja.
Perheenjäsenet > Jacob Snicket

Jacob Snicket on Jacques, Kit sekä Lemony Snicketin isä ja tulipaloja estäneen VPK:n puolen jäsen. Surkeiden sattumusten sarjan aikana hän on jo kuollut. Kirjassa Tihutöiden tivoli Olivia Caliban mainitsee, että ennen Baudelairen ja Quagmiren ryöstöjen yrityksiään kreivi Olaf yritti ahkerasti viedä Snicketin omaisuuden. Kirjassa Painajaisten parantola taas mainitaan "Snicketin palot". Koska sekä Baudelairen että Quagmirien vanhemmat kuolivat kotiensa tuhopoltoissa, on mahdollista että Jacob vaimoineen kuoli samalla tavalla.
Painajaisten parantolassa Snicket vertaa urkujen surullista ääntä Jacobin tiskatessaan laulamaan rauhoittavaan ääneen. Jacobia vaimoineen kuvaillaan terveiksi ja eläväisiksi ihmisiksi, jotka asuivat kauniissa kartanossaan. Heillä oli niin paljon rahaa, että he olisivat voineet ostaa hopeakehtoja ja silkkivaippoja, mutta Snicket sanoo, etteivät he olisi koskaan sortuneet moiseen tuhlaukseen. Jacob huolestui, kun Jacques, Kit ja Lemony siepattiin VPK:n nosiivijäseniksi.
Väitteeseen, että Jacobia olisi kutsuttu Jakeksi, Snicket sanoo The Unauthorized Autobiographyssa: "Hänet tunnettiin Jacobina kaikkien muiden paitsi pitkäaikaisen bridgeparinsa mielessä." Snicketien sukupuussa Jacobin nimen etukirjain on "E".
Perheenjäsenet > Rouva Snicket

Jacquesin, Kitin ja Lemonyn äidistä kerrotaan vähän, tosin tiedetään, että hän oli jäsen VPK:n tulipaloja vastaan taistelleella puolella. Snicket sanoo hänen äitinsä olleen pois kotoa silloin, kun hänet sisaruksineen vietiin VPK:hon, ja hänen palatessaan hän löysi kuvan Lemonysta nukkumassa sängystään. Hän kysyi mieheltään: "Kuka otti tämän?" voiden viitata sekä siihen, kuka otti valokuvan, ja kuka vei Lemonyn.
Surkeiden sattumusten sarjan tapahtumien aikana rouva Snicket on jo kuollut, luultavasti samanlaisessa tulipalossa, joka tappoi myös Baudelairien ja Quagmiren orpojen vanhemmat.
Perheenjäsenet > Jacques Snicket

Jacques Snicket oli sisarustensa tavoin VPK:n jäsen. Hänen vasemman nilkkansa silmätatuoinnin sekä hänen yhtenäisten kulmakarvojensa takia häntä erehdyttiin luulemaan kreivi Olafiksi kirjassa Kelvoton kylä, ja Olaf murhasi hänet myöhemmin hänen selliinsä juuri ennen kuin hänet aiottiin polttaa roviolla.
Kirjassa Lemony Snicket: The Unauthorized Autobiography paljastetaan, että Jacques on Jerome Kurjimon hyvä ystävä, ja että Jerome seurasi hänen neuvojaan. Jacquesin takia Jerome osti Pimeä puistotie 667:n kattohuoneiston. Ilmeisesti tarkoituksena oli, että sen kautta olisi saanut ohjattua VPK:n hyvän puolen jäseniä turvaan skisman aikana. Jacques ei olisi myöskään halunnut Jeromen naivan Esméä, ja lähetti hänelle kirjeellä varoituksen, mutta kirje varastettiin. Syyllinen oli luultavasti koukkukätinen mies, joka oli naamioitunut talon ovimieheksi. Kirjassa kerrotaan myös, että Jacques naamioitui etsiväksi ja on luultavasti se, joka tutki Georgina Orwellin murhaa.
Kirjassa Kelvoton kylä Jacques tunnisti Baudelairet heti, ja yrittikin kertoa näille heidän vanhemmistaan. Hän oli yksi VPK:n tunnetuimpia jäseniä tulipaloja vastaan taistelleella puolella. Epäonnisesti kuitenkin poliisi Lucianaksi naamioitunut Esmé esti hänen aikeensa.
Kirjassa Luikurin liuku Baudelairet löysivät viestin, jonka he aluksi uskoivat osoitetun Jacquesille, mutta päättivät kapteeni Vastakarvan myöhemmällä varmistuksella, ettei kukaan tekisi niin, koska Jacques oli kuollut. Kapteeni Vastakarva mainitsi myös, että Jacques työskenteli joskus hänen sukellusveneensä miehistössä.
Kirjassa Ratkaisun rajoilla Baudelairet saivat tietää, että J.S. saattoi tarkoittaa sekä Oikeusneuvos Straussia (engl. Justice Strauss) että edesmenneen ystävänsä jalanjälkiä seurannutta Jerome Kurjimoa (engl. Jerome Squalor).
Perheenjäsenet > Kit Snicket

Kit Snicket on fiktiivinen hahmo Surkeiden sattumusten sarjassa. Hän on kertoja Lemony Snicketin vanhempi sisar, ja lisäksi hänellä on vanhempi veli Jacques Snicket. Hän kertoo Baudelaireille olleensa vain nelivuotias, kun skisma alkoi VPK:ssa. Kit on aiemmin ollut kreivi Olafin kanssa suhteessa.
Kitistä kerrottiin ensi kerran kirjass Synkkä syöveri, kun hän lähetti viestiä Gregor Wihellykselle, ettei hän käyttäisi "medusan myceliumiksi" kutsuttua sientä VPK:n vihollisia vastaan. Kirjoissa Tihutöiden tivoli ja Luikurin liuku Lemony Snicket lähettää siskolleen kirjeen.
Synkässä syöverissä Kit käy Brinyn rannalla hakemassa Baudelairet taksilla, ja kirjassa Ratkaisun rajoilla hän ajaa heidät hotelli Ratkaisuun kertoen heille samalla VPK:sta. Hän on samaan aikaan raskaana ja mahdollisesti naimisissa tai vähintään jonkinlaisessa suhteessa Rehti Ratkaisun kanssa. Viitataan myös vahvasti, että Rehti on vauvan isä. Kit on VPK:n skismassa hyvien puolells. Mainittiin myös, että hän meni vesihiihtäen tapaamaan kapteeni Vastakarvaa.
Lopussa Kit kertoo Baudelaireille, että jätettyään heidät hotelliin hän tapasi kapteeni Vastakarvan, Fionan ja Fernaldin, ja he korjasivat yhdessä Queequegin. He löysivät Hectorin ja Quagmiret kuumailmapallotalosta juuri, kun kotkat olivat hyökänneet heidän kimppuunsa. Putoava kori tuhosi Vastakarvan sukellusveneen, ja Kit haavoittui sähkelaitteen pudottua hänen jaloilleen. Lopuksi Kit ajautui samalle saarelle, jolla Baudelairet ja Olaf olivat.
Kun Kit oli kuolemaisillaan, kreivi Olaf suuteli häntä hellästi suulle sanoen luvanneensa tehdä sen vielä yhden kerran. Se saattaa olla vihjaus siihen, että Olafilla ja Kitillä oli suhde ennen Olafin kääntymistä pahojen puolelle. Ennen Kitin ja Olafin kuolemia he lausuvat vielä runon yhdessä.
Kit synnyttää juuri ennen kuolemaansa tyttövauvan, jonka Baudelairet nimeävät Beatriceksi oman äitinsä mukaan. Kirjassa "13 Shocking Secrets You'll Wish You Never Knew About Lemony Snicket" salaisuus 3 on, että Lemonyn siskon- tai veljentytär on orpo: tämä saattaa tarkoittaa Kitin vauvaa.
Vuoden 2006 kirjassa The Beatrice Letters kerrotaan 10-vuotiaasta Beatrice-tytöstä, joka yrittää etsiä Lemony-setäänsä sekä Baudelaireja, jotka adoptoivat hänet hänen äitinsä kuoltua.
Perheenjäsenet > Lemony Snicket

Lemony Snicket on Snicketin sisaruksista nuorin.
Perheenjäsenet > Muu suku

Listassa sukulaiset ovat sen mukaan, mitä sukua he ovat Lemony Snicketille. Beatricen adoptoineiden Baudelairien sukua listasta ei löydy.
Rehti Ratkaisu, Lemonyn lanko (sisaren mies)
Aito Ratkaisu, Lemonyn lanko (sisaren miehen veli)
Oiva Ratkaisu, Lemonyn lanko (sisaren miehen veli)
Charles Snicket, Lemonyn isänisä
Isoäiti, Lemonyn isoäiti, joka keksi VPK:n mantelikeksien reseptin.
Osallisuus VPK:ssa

Tiedetään, että kaikki kolme sisarusta olivat VPK:n jäseniä, josta merkki on heidän kaikkien nilkoissa olevat silmätatuoinnit. Skisman aikana järjestö koki jakautumisen hyvään puoleen (jolla olivat esimerkiksi Baudelairien vanhemmat) ja pahaan puoleen (jolla kreivi Olaf on). Epäillään, että Snicketin sisarukset olivat hyvien puolella. Kuitenkin Lemony Snicket vihjailee tekstissään, ettei tiedä, voiko ihmisiä todella jakaa "hyviin" ja "pahoihin" ihmisiin.
Jacques Snicketin osallisuus VPK:hon koitui hänen kuolemakseen seitsemännessä kirjassa, jossa häntä luultiin kreivi Olafiksi ja murhattiin. Tämä on ensi kerta, kun VPK:n tapahtumat pääsivät, tai joutuivat, uutisiin.
Kit Snicket auttaa Baudelaireja eniten kirjasarjan aikana. Epäillään, että Kitin kuoleman jälkeen VPK loppui tai se aloitti taas hyvät tekonsa, sillä se menetti paljon jäseniä, ja sen salainen nilkkatatuointi paljastui.
Lemony Snicket, kirjojen kirjoittaja, on ainut, joka ei ole yhteydessä Baudelaireihin. 13 Shocking Secrets vahvistaa kuitenkin, että myös hän on VPK:n jäsen.
Sonic the Hedgehog 3

| Sonic the Hedgehog 3 |
| --- | --- |
 Pelin eurooppalainen kansi.
Kehittäjä:  Sonic Team Sega Technical Institute
Julkaisija:  Sega
Jakelija:  Nintendo eShop, Q1942227 ja Microsoft Store
Ohjaaja:  Hirokazu Yasuhara
Tuottaja:  Yūji Naka
Suunnittelija:  Takashi Iizuka
Säveltäjä:  Jun Senoue, Tatsuyuki Maeda, Brad Buxer ja Michael Jackson
Ohjelmoija:  Yūji Naka
Pelisarja:  Sonic the Hedgehog
Julkaistu:  EU 24. helmikuuta 1994NA 2. helmikuuta 1994JP 27. toukokuuta 1994
Lajityyppi:  tasohyppely
Pelimuoto:  yksinpeli, moninpeli
Ikäluokitus:  CERO: A (kaikenikäisille)  ESRB: Kaikenikäisille  PEGI 3  USK 16 ja USK 0 
Alusta:  Sega Mega Drive
Jakelumuoto:  pelimoduuli, Steam
Lisää peliartikkeleitaVideopelien teemasivulla
Infobox OK  : 
Sonic the Hedgehog 3 (lyhyesti Sonic 3 tai Lock-On Teknologiassa Sonic 3 & Knuckles) on Sonic Teamin ja Sega Technical Instituten kehittämä ja Segan julkaisema tasohyppelypeli, joka on julkaistu vuonna 1994 Sega Mega Drivelle.
Peli on Sonic the Hedgehog -pelisarjan neljäs virallinen tasohyppelypeli ja jatkoa Sonic the Hedgehog 2:lle ja Sonic the Hedgehog CD:lle. Sonic 3:sta on julkaistu myös sarjakuvaversio Archie Comicsin Sonic the Hedgehog -sarjakuvassa, joka on ilmestynyt myös suomeksi.
Peli on ensimmäinen, jossa esiintyy Sonicin tuleva apuri Knuckles the Echidna. Peliin voi kiinnittää myös sen jatko-osan Sonic & Knucklesin, jonka avulla peli laajenee 6-tasoisesta 14-tasoiseksi, ja Knucklesista tulee pelattava kaikkiin tasoihin. Tässä pelissä hahmo ei ole pelattavana muuten kun moninpelissä.
Tarina

Peli jatkuu siitä mihin Sonic the Hedgehog 2 päättyi. Tri Robotnikin avaruusalus Death Egg on murskautunut maahan. Myöhemmin Robotnik saa tietoonsa, että Death Egg putosi mystiselle saarelle "Angel Islandille" (tunnetaan Amerikassa Floating Island -nimellä), jolle hän myöhemmin rantautui ja missä hän tapaa Knucklesin, jolle hän kertoo kahden tyypin varastaneen Kaaossmaragdit. Myöhemmin Sonic ja Tails saapuvat kaksitaso Tornadolla saarelle kuultuaan, että Robotnik olisi siellä. Knuckles uskoo, että Sonic ja Tails varastaisivat hänen smaragdinsa, joten hän virittää ansoja ympäri saarta. Sonic hyppää Tornadon siiveltä ja muuttuu Super Soniciksi, jolloin hän ja Tails laskeutuvat saarelle etsimään Robotnikia, kunnes Knuckles hyökkää Sonicia kohti ja varastaa Kaaos Emeraldit häneltä ja katoaa viidakkoon. Sonic ja Tails lähtevät häneen peräänsä Launch Base Zone -laaksoon asti, johon Death Egg murskautui ja josta Robotnik yrittää nousta takaisin avaruuteen maailman valloitukseen.
Pelaaminen > Yksinpeli

Sonic 3:ssa on samanlainen pelityyli kuin edellisissä Sonic-peleissä. Sonic, Tails tai kummatkin yrittävät päästä jokaisen tason kentän loppuun kymmenen minuutin aikana. Pelissä kerätään sormuksia ja tuhotaan tuttuun tapaan Robotnikin Badnik-robotteja. Pelissä rikotaan monitoreja, joista saa kymmenen sormusta lisää, suojia, nopeustossut sekä voittamattomuuden hetkeksi aikaa. Pelistä löytyy tähtitolppia (checkpoint), joiden kohdalta peli jatkuu, jos pelaaja menettää elämän. Tähtitolppiin ilmestyy 50 sormusta kerättyään pyörivä tähtirengas, joiden avulla pääsee bonustasoon. Kentissä on myös jättisormuksia, jotka on piilotettu ympäriinsä ja joista pääsee myös erikoistasoon. Erikoistasoissa voi sinisiä palloja keräämällä saada sormuksia ja lisää pisteitä, Kaaossmaragdit sijaitsevat erikoistasoilla. Pelissä on kuusi tasoa, joissa jokaisessa on kaksi kenttää.
Mikäli pelaaja putoaa rotkoon, murskautuu, putoaa piikkeihin tai koskettaa robottia 0-sormuksella hyökkäämättä, kuolee. Jokaisessa kentässä on minipomotaistelu ja joka toisen kentän lopussa kohdataan Tri. Robotnik entistä isomman koneen kanssa.
Pelaaminen > Yksinpeli > Muutoksia

Pelissä on uusia ominaisuuksia. Sonic kykenee tekemään väliaikaisen "suojakentän", niin kutsutun Insta-shieldin, joka suojaa häntä useimmilta piikikkäiltä vihollisilta. Pelissä 2-ohjainportista voi ohjata Tailsia, mikä nähtiinkin jo Sonic 2 -pelissä. Tails voi nyt lentää hännillään ja uida naputtamalla hyppynäppäintä, mutta vain vähän aikaa kunnes hän väsyy. Lisäksi Tails voi kantaa Sonicia ilmassa häntäkopterillaan. Tailsia voi ohjastaa 2-ohjainportista pelattaessa Sonicilla ja Tailsilla kuten Sonic 2:ssa. Pelissä on minivastuksia aina jokaisen alueen ensimmäisen kentän lopussa. Kun voittaa minivastuksen, maalitaulu putoaa taivaalta maahan. Tällöin alue on läpäisty ja siirryttään seuraavalle alueelle. Lisäpisteitä saa pomputtamalla maalitaulua ilmassa mahdollisimman kauan pudottamatta sitä maahan. Samassa tilanteessa jos taulu osuu maahan, voi hyvällä onnella maasta pompahtaa monitori, josta saa sormuksia tai suojan. Suurimpia uusia asioita ovat uudet suojakentät, jotka ovat kukin omaa elementtiään.
Monitoreissa olevat suojat:
Sähkösuoja: Suojakilpi, jolla voi tehdä tuplahyppyn ja joka vetää puoleensa lähellä olevia sormuksia. Suojakilpi suojaa myös monilta laser- tai sähköiskuilta, jotka tulevat roboteista tai pomovastuksista. Suojakilpi katoaa vedessä (paitsi Super Sonicilla). Tätä suojakilpeä nähdään uuseimmissa Sonic-peleissä.
Tulisuoja: Suojakilvellä voit tehdä Homing Attack -tyylisen syöksähdyksen, kun hyppää ja painaa uudestaan hyppynäppäintä ilmassa. Se torjuu liekinheittimet, sekä monet muut tuliaseet, jolloin pelaaja ei menetä sormuksia tai elämää ja pystyy kävelemään laavassa Sonic & Knucklesissa. Suojakilpi katoaa, jos pelaaja menee veteen.
Kuplasuoja: Tällä suojakilvellä voi kulkea veden alla, jolloin ei tarvitse huolehtia hapen riittämisestä. Jos badnik tai piikit osuvat pelaajaan, suoja häviää. Suojakilvellä voi myös tehdä nopeita pomppuja maahan. Tämä liike on vastaava kuin Sonic Adventure 2:n Bounce Bracelet, paitsi pysäyttää liikkeen eteenpäin.